
Kære forældre					

Tak for den store interesse for Klub Knud. Vi glæder os helt vildt til at byde børnene velkommen til et nyt år med fællesskab, aktiviteter og gode oplevelser!
For at kunne planlægge den kommende sæson bedst muligt, beder vi nu om jeres endelige tilmelding til Klub Knud (læs mere om klubben, vores personale og vores aktiviteter på www.klubknud.dk).

Tilmeldingen foregår således:

1. I sender en mail til hej@klubknud.dk med følgende informationer:

· Barnets navn
· Hvilket medlemskab I ønsker (deltid eller fuldtid)
· Om I ønsker at tage vagter i klubben på frivillig basis eller mod nedsat kontingent (vi tager stilling til muligheden herfor, når vi har dannet os et overblik over, hvor mange interesserede, der er, så skriv gerne, hvis I har det fint med begge dele eller kun én af delene).
· Om I ønsker at tilmelde jeres barn til onsdagssvømning
· Forældres/værges navn
· Telefonnumre
· E-mailadresser

2. I modtager en bekræftelsesmail fra os

3. Betaling via Knudsker Ifs hjemmeside (når I har fået bekræftelsesmail fra os):
https://www.knudskerif.dk/klubknud/


4. Når vi har modtaget både tilmelding og betaling, er pladsen jeres barns - Jubii!! 
· I hører nærmere fra os ang. mulighed for nedskrivning af kontingent/frivillige timer samt jeres vagter, hvis I tilmelder jer dette.
· I hører nærmere fra os ang. svømning, hvis I tilmelder jer dette.


Vi har begrænset antal pladser, og der gælder først-til-mølle-princip.
Har I spørgsmål, er I meget velkomne til at kontakte os på: hej@klubknud.dk

Vi ser frem til endnu en god sæson i Klub Knud!

Med venlig hilsen
Klub Knuds Udvalg

